
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 110 

24 Ιανουάριου 2013 


ΑΠΟΦΑΣΕΙΣ 

Αριθμ. 676/30 

Κανονισμός Χρήσης και Χορήγησης Δικαιωμάτων Χρήσης Ρα¬ 
διοσυχνοτήτων υπό Καθεστώς Γενικής Άδειας για την Πα¬ 
ροχή Δικτύων ή/και Υπηρεσιών Ηλεκτρονικών Επικοινωνιών. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. το Ν. 4070/2012 «Ρυθμίσεις Ηλεκτρονικών Επικοινωνιών, 
Μεταφορών, Δημοσίων Έργων και άλλες διατάξεις» (ΦΕΚ 
82/Α/2012), ιδίως τα άρθρα 3,12,18, 20 παρ. 2, 8 και 9, 21 παρ. 
1,13 και 15, 23, 26 παρ. 2 και 3, 27, 38, 73, 75, 77 και 80 αυτού, 
β. το Ν. 3592/2007 «Συγκέντρωση και Αδειοδότηση Επι¬ 
χειρήσεων Μέσων Ενημέρωσης και άλλες διατάξεις», (ΦΕΚ 
161/Α/2007), ιδίως το άρθρο 13 αυτού ως ισχύει, 
γ. το Ν. 1843/1989 «Κύρωση Τελικών Πράξεων της Παγκόσμι¬ 
ας Διοικητικής Διάσκεψης Ραδιοεπικοινωνιών (Γενεύη 1979)» 
(ΦΕΚ 96/Α/1989), 

δ. το Π.Δ. 44/2002 «Ραδιοεξοπλισμός και τηλεπικοινωνιακός 
τερματικός εξοπλισμός και αμοιβαία αναγνώριση της συμμόρ¬ 
φωσης των εξοπλισμών αυτών. Προσαρμογή της ελληνικής 
νομοθεσίας στην οδηγία 99/5/ΕΚ του Ευρωπαϊκού Κοινοβου¬ 
λίου και του Συμβουλίου της 9 Μαρτίου 1999» (ΦΕΚ 44/Α/2002), 
ε. την υπ’ αριθ. 20490/525/2012 κοινή απόφαση των Υπουρ¬ 
γών Εθνικής Αμυνας και Υποδομών, Μεταφορών και Δικτύων 
«Εγκριση Εθνικού Κανονισμού Κατανομής Ζωνών Συχνοτήτων 
(ΕΚΚΖΣ)» (ΦΕΚ 1444/Β/2012) όπως εκάστοτε ισχύει, 
στ. την υπ’ αριθμ. 390/3/13-6-2006 απόφαση της ΕΕΤΤ 
«Κανονισμός Γενικών Αδειών», (ΦΕΚ 748/Β/21-6-2006) όπως 
εκάστοτε ισχύει, 

ζ. την υπ’ αριθμ. 624/216/20-10-2011 απόφαση της ΕΕΤΤ 
«Κανονισμός Όρων Χρήσης Μεμονωμένων Ραδιοσυχνοτή¬ 
των ή Ζωνών Ραδιοσυχνοτήτων» (ΦΕΚ 2512/Β/7-11-2011) όπως 
εκάστοτε ισχύει, 

η. την υπ’ αριθμ. 276/49/14-2-2003 απόφαση της ΕΕΤΤ «Κα¬ 
νονισμός Καθορισμού των Τελών Χρήσης του Φάσματος και 
των Τελών Εκχώρησης Ραδιοσυχνοτήτων» (ΦΕΚ 256/Β/4-3- 
2003) όπως εκάστοτε ισχύει, 
θ. το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού, 
ούτε σε βάρος του προϋπολογισμού της ΕΕΤΤ, αποφασίζει: 

Άρθρο 1 

Σκοπός και Πεδίο Εφαρμογής 

1. Ο παρών Κανονισμός καθορίζει το πλαίσιο χρήσης ραδιο¬ 
συχνοτήτων υπό καθεστώς Γ ενικής Άδειας και τη διαδικασία 


χορήγησης ατομικών δικαιωμάτων χρήσης μεμονωμένων 
ραδιοσυχνοτήτων ή ζωνών ραδιοσυχνοτήτων για την παροχή 
δικτύων ή/και υπηρεσιών ηλεκτρονικών επικοινωνιών, κατ' 
εφαρμογή του Ν. 4070/2012. 

2. Στον παρόντα κανονισμό δεν εμπίπτουν, καθώς δεν 
αποτελούν αρμοδιότητα της ΕΕΤΤ, η χορήγηση δικαιωμά¬ 
των χρήσης ραδιοσυχνοτήτων για τα κρατικά δίκτυα ηλε¬ 
κτρονικών επικοινωνιών, την υπηρεσία ζώνης συχνοτήτων 
πολιτών (ΟΒ), τα δίκτυα και τους μεμονωμένους σταθμούς 
ραδιοεπικοινωνιών της υπηρεσίας ραδιοερασιτέχνη και της 
υπηρεσίας ραδιοερασιτέχνη μέσω δορυφόρου και όσα χρησι¬ 
μοποιούνται αποκλειστικά για πειραματικούς ή ερευνητικούς 
σκοπούς και για επίδειξη. 

3. Δεν εμπίπτει στον παρόντα Κανονισμό η αναλογική τη¬ 
λεόραση και η ραδιοφωνία ελεύθερης λήψης. Στην εξαίρεση 
αυτή δεν περιλαμβάνεται η υποδομή ηλεκτρονικών επικοινω¬ 
νιών που χρησιμοποιείται για τη μεταφορά ραδιοφωνικού και 
τηλεοπτικού σήματος μέχρι το σημείο εκπομπής, καθώς και 
οι υποχρεώσεις των επιχειρήσεων για μεταφορά σήματος 
και παροχή πρόσθετων ευκολιών, σύμφωνα με τις διατάξεις 
του άρθρου 73 του Ν. 4070/2012. 

Άρθρο 2 
Ορισμοί 

1. Για την εφαρμογή του παρόντος Κανονισμού οι ακόλουθοι 
όροι έχουν την έννοια η οποία τους αποδίδεται παρακάτω: 

Υπουργείο/Υπουργός: Υπουργείο/Υπουργός αρμόδιο(ς) για 
τη ρύθμιση του τομέα Ηλεκτρονικών Επικοινωνιών. 

Δικαίωμα χρήσης ή εκχώρηση (μίας συχνότητας ή ενός 
ραδιοηλεκτρικού διαύλου): το δικαίωμα που χορηγείται από 
την αρμόδια αρχή για τη χρησιμοποίηση από ένα σταθμό 
ραδιοεπικοινωνιών, μίας ραδιοσυχνότητας ή ενός καθορισμέ¬ 
νου διαύλου ραδιοσυχνότητας σύμφωνα με καθορισμένες 
προϋποθέσεις. 

Χρήση ραδιοσυχνότητας σε πρωτεύουσα βάση: Αφορά εκ¬ 
χώρηση ραδιοσυχνοτήτων σε σταθμούς οι οποίοι υπόκεινται 
στους εξής περιορισμούς: 

α.Έχουν δικαίωμα προστασίας από επιζήμιες παρεμβολές 
που προκαλούνται από άλλους σταθμούς στους οποίους 
έχει γίνει εκχώρηση ραδιοσυχνοτήτων σε πρωτεύουσα βάση 
μεταγενέστερα από αυτούς. 

β. Δεν πρέπει να προκαλούν επιζήμιες παρεμβολές σε 
σταθμούς στους οποίους έχει γίνει εκχώρηση σε πρωτεύ¬ 
ουσα βάση, προγενέστερα από αυτούς. 

γ. Έχουν δικαίωμα προστασίας από επιζήμιες παρεμβο¬ 
λές που προκαλούνται από σταθμούς στους οποίους έχουν 
εκχωρηθεί ραδιοσυχνότητες σε δευτερεύουσα βάση προ¬ 
γενέστερα ή μεταγενέστερα από αυτούς. 

Χρήση ραδιοσυχνότητας σε δευτερεόουσα βάση: Αφορά 
εκχώρηση ραδιοσυχνοτήτων σε σταθμούς οι οποίοι έχουν 
τους εξής περιορισμούς: 

α. Δεν πρέπει να προκαλούν παρεμβολές στους σταθμούς 
στους οποίους έχει γίνει εκχώρηση ραδιοσυχνοτήτων σε 
πρωτεύουσα βάση, ασχέτως αν οι συχνότητες τους εκχωρή¬ 
θηκαν νωρίτερα ή πρόκειται να εκχωρηθούν μεταγενέστερα. 

β. Δε μπορούν να διεκδικούν προστασία από παρεμβολές 
που προκαλούνται από σταθμούς στους οποίους έχει γίνει 
εκχώρηση ραδιοσυχνοτήτων σε πρωτεύουσα βάση, στους 
οποίους οι συχνότητες εκχωρήθηκαν νωρίτερα ή πρόκειται 
να εκχωρηθούν μεταγενέστερα. 

γ.Έχουν δικαίωμα προστασίας από παρεμβολές που προ- 
καλούνται από σταθμούς της ίδιας υπηρεσίας ή άλλης επί¬ 
σης δευτερεύουσας υπηρεσίας, εφόσον οι συχνότητες των 
άλλων αυτών σταθμών εκχωρήθηκαν μεταγενέστερα. 

Ειδικά ραδιοδίκτυα κατηγορίας Α: Τα ειδικά ραδιοδίκτυα 
που δεν ανήκουν στην κατηγορία Β. 

Ειδικά ραδιοδίκτυα κατηγορίας Β: Τα ειδικά ραδιοδίκτυα των 
οποίων η περιοχή λειτουργίας έχει ακτίνα που δεν υπερβαίνει 
τα δύο (2) χιλιόμετρα και η εκπομπή κάθε σταθμού δεν υπερ¬ 
βαίνει τα πέντε (5) \Νά II Ισοδύναμη Ισοτροπικά Ακτινοβολού¬ 
μενη Ισχύ (ΕΙΒΡ), ή λειτουργούν εντός σαφώς καθορισμένων 
ορίων όπως εντός εργοταξίων, αεροδρομίων, κλπ. Η κατηγο¬ 
ρία περιλαμβάνει μεταφερόμενα ραδιοδίκτυα με τα ανωτέρω 
χαρακτηριστικά, ενώ δεν εμπίπτουν δίκτυα με αναμεταδότη, 
ανεξαρτήτως της ακτίνας λειτουργίας τους, με την επιφύλαξη 
για χρήση αναμεταδότη εντός κλειστών στεγασμένων χώρων. 

Αποθεματοποίηση: Πρόσκτηση ή κατακράτηση ποσότητας 
φάσματος μεγαλύτερης από τις εκτιμούμενες ή πραγματι¬ 
κές τεχνικά ανάγκες με αποτέλεσμα τη διαστρέβλωση του 
ανταγωνισμού. 

2. Για τους υπόλοιπους όρους ισχύουν οι ορισμοί του 
Ν.4070/2012. Σε περίπτωση που κάποιος από τους όρους που 
χρησιμοποιούνται στον παρόντα Κανονισμό δεν αναφέρεται 
στον εν λόγω Νόμο, η αντίστοιχη λέξη ή φράση ερμηνεύ¬ 
εται σύμφωνα με τον ΕΚΚΖΣ, τον Καταστατικό Χάρτη και 
τη Σύμβαση της Διεθνούς Ένωσης Τηλεπικοινωνιών, όσα 
ορίζονται στο δευτερογενές δίκαιο της Ευρωπαϊκής Ένωσης 
και αν δεν υπάρχει εκεί, σύμφωνα με τα όσα ορίζονται στο 
Διεθνή Κανονισμό Ραδιοεπικοινωνιών και στις κανονιστικές 
αποφάσεις της ΕΕΤΤ. 

Άρθρο 3 

Γενικές Αρχές Χρήσης Ραδιοσυχνοτήτων 

1. Χρήση ραδιοσυχνοτήτων ή ζωνών ραδιοσυχνοτήτων 
για την παροχή δικτύων ή/και υπηρεσιών ηλεκτρονικών 
επικοινωνιών επιτρέπεται σε πρόσωπα που ασκούν νόμιμη 
δραστηριότητα και υπάγονται σε καθεστώς Γ ενικής Άδειας 
παροχής δικτύων ή/και υπηρεσιών ηλεκτρονικών επικοινω¬ 
νιών, σύμφωνα με τα οριζόμενα στα άρθρα 18, 21 και 80 του 
Ν. 4070/2012 και τον Κανονισμό Γενικών Αδειών της ΕΕΤΤ. 

2. Η χρήση των ραδιοσυχνοτήτων που εμπίπτουν στο πα¬ 
ρόντα Κανονισμό, διακρίνεται στις εξής κατηγορίες: 

(α) Χρήση ραδιοσυχνοτήτων ή ζωνών ραδιοσυχνοτήτων 
όπου δεν κρίνεται αναγκαία η χορήγηση ατομικού δικαι¬ 
ώματος χρήσης και αφορά κυρίως ζώνες συχνοτήτων μη 
αποκλειστικής χρήσης. Οι χρήστες των συγκεκριμένων ζω¬ 
νών οφείλουν να μεριμνούν ώστε κατά τη λειτουργία των 
συσκευών τους να πληρούνται τα προβλεπόμενα στις εκά- 
στοτε ισχύουσες προδιαγραφές ραδιοδιεπαφών τεχνικά 
χαρακτηριστικά, να μην παρακωλύεται ενδεχόμενη χρήση 
της συγκεκριμένης ζώνης σε πρωτεύουσα βάση, ενώ δε δι¬ 
καιούνται παροχής προστασίας από πιθανές παρεμβολές. 

(β) Χρήση ραδιοσυχνοτήτων ή ζωνών ραδιοσυχνοτήτων 
όπου κρίνεται αναγκαία η χορήγηση ατομικού δικαιώματος 
χρήσης προκειμένου να ικανοποιούνται οι λόγοι που ανα- 
φέρονται στο άρθρο 21, παρ. 1 του Ν.4070/2012. 


Η ΕΕΤΤ καθορίζει με τον Κανονισμό Όρων Χρήσης Ραδι¬ 
οσυχνοτήτων σε ποια από τις ανωτέρω κατηγορίες ανήκει 
κάθε χρήση μεμονωμένης ραδιοσυχνότητας ή ζώνης ρα¬ 
διοσυχνοτήτων σύμφωνα και με τις διατάξεις του ΕΚΚΖΣ. 

3. Οι χρήστες του φάσματος ραδιοσυχνοτήτων μεριμνούν 
ώστε ο αριθμός των ραδιοδιαύλων και το φάσμα ραδιοσυ¬ 
χνοτήτων τα οποία χρησιμοποιούν, να περιορίζονται στα 
απολύτως απαραίτητα για την πλέον ικανοποιητική κάλυψη 
των αναγκών παροχής δικτύων ή/και υπηρεσιών ηλεκτρο¬ 
νικών επικοινωνιών. 

4. Τα πρόσωπα που κάνουν χρήση ραδιοσυχνοτήτων είναι 
υπεύθυνα για την τήρηση των όρων χρήσης των ραδιοσυ¬ 
χνοτήτων. Εφόσον ο χρήστης ραδιοσυχνότητας δεν είναι 
σε θέση να διασφαλίσει την τήρηση των τεχνικών όρων 
χρήσης, οφείλει να ορίζει τεχνικό υπεύθυνο ο οποίος φέρει 
την ευθύνη για την τήρηση αυτών. 

5. Χορήγηση δικαιωμάτων χρήσης ραδιοσυχνοτήτων σε 
εφαρμογή του παρόντος Κανονισμού, γίνεται σύμφωνα με 
τον ΕΚΚΖΣ, και τους Κανονισμούς Γ ενικών Αδειών και'Ορων 
Χρήσης Ραδιοσυχνοτήτων της ΕΕΤΤ, ως ισχύουν. 

6. Για κάθε χορήγηση δικαιώματος χρήσης λαμβάνο- 
νται υπόψη, πλέον των γενικών αρχών του άρθρου 3 του 
Ν.4070/2012 τα κάτωθι: 

(α) Η τεχνικά και οικονομικά αποτελεσματική διαχείριση 
και χρήση του φάσματος των ραδιοσυχνοτήτων, χωρίς επι¬ 
ζήμιες παρεμβολές 

(β) Η διαθεσιμότητα του φάσματος σε ευρύ πεδίο χρηστών 

(γ) Η εξασφάλιση της ποιότητας δικτύων και υπηρεσιών 
ηλεκτρονικών επικοινωνιών 

(δ) Τα μοντέλα διάδοσης ηλεκτρομαγνητικών κυμάτων 
που προβλέπονται από τις σχετικές συστάσεις της Διεθνούς 
Ένωσης Τηλεπικοινωνιών - Ραδιοεπικοινωνιών (ΙΤΨ-Β) 

(ε) Τα εφαρμόσιμα, κατά περίπτωση, όρια εκπομπών και 
ατρωσίας, όπως καθορίζονται από τα διεθνή, ευρωπαϊκά και 
εθνικά πρότυπα και αποφάσεις, καθώς και τυχόν σχετικές 
αποφάσεις της ΕΕΤΤ 

(στ) Οι απαιτήσεις διεπαφής ραδιοεξοπλισμού (ραδιοδιε- 
παφές) που εκδίδει και αναθεωρεί η ΕΕΤΤ 

(ζ) Οι τεχνικές προδιαγραφές του ραδιοεξοπλισμού τον 
οποίο προτίθεται να χρησιμοποιήσει ο αϊτών. 

Άρθρο 4 

Αποθεματοποίηση Φάσματος 

1. Η ΕΕΤΤ, πέρα από την αποδοτική και αποτελεσματική 
χρήση των ραδιοσυχνοτήτων ή ζωνών ραδιοσυχνοτήτων, 
μεριμνά για τη διασφάλιση της μη παραβίασης των αρχών 
του ανταγωνισμού από οποιαδήποτε μεταβίβαση ή συγκέ¬ 
ντρωση δικαιωμάτων χρήσης ραδιοσυχνοτήτων. Για τους 
σκοπούς αυτούς, μπορεί να λαμβάνει κατάλληλα μέτρα όπως 
ενδεικτικώς η επιβολή της μεταβίβασης ή της εκμίσθωσης 
δικαιωμάτων χρήσης ραδιοσυχνοτήτων, κατόπιν κλήσης σε 
ακρόαση του κατόχου των δικαιωμάτων. 

2. Η ΕΕΤΤ μπορεί κατά τη χορήγηση δικαιωμάτων χρήσης 
ραδιοσυχνοτήτων να ορίζει αυστηρές προθεσμίες για την 
πραγματική εκμετάλλευση των δικαιωμάτων χρήσης από τον 
κάτοχό τους, να ελέγχει κατά πόσον ο κάτοχος του δικαιώ¬ 
ματος αξιοποιεί τις προσδιοριζόμενες σε αυτό ραδιοσυχνό¬ 
τητες εντός εύλογου χρονικού διαστήματος. Σε περίπτωση 
μη συμμόρφωσης προς τις κατά τα ανωτέρω οριζόμενες 
προθεσμίες ή εφόσον ο κάτοχος του δικαιώματος δεσμεύ¬ 
ει φάσμα ραδιοσυχνοτήτων χωρίς να το χρησιμοποιεί για 
τους σκοπούς που προσδιορίζονται στη σχετική απόφαση 
χορήγησης, επιβάλλονται οι προβλεπόμενες στο άρθρο 77 
του Ν.4070/2012 κυρώσεις, συμπεριλαμβανομένων αυτών του 
προστίμου ή/και της ανάκλησης του εν λόγω δικαιώματος. 

3. Οι κάτοχοι των δικαιωμάτων χρήσης ραδιοσυχνοτήτων, 
υποχρεούνται να αιτηθούν την ανάκληση του δικαιώματος 
τους, εφόσον δε σκοπεύουν να προβούν στη χρήση αυτού. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3087 


Το δικαίωμα χρήσης ραδιοσυχνοτήτων που δεν έχει χρη¬ 
σιμοποιηθεί από τον δικαιούχο για δύο (2) χρόνια από την 
ημερομηνία χορήγησής του δύναται να ανακληθεί από την 
ΕΕΤΤ και να είναι πλέον διαθέσιμο για χορήγηση. 

4. Ιδιαίτερα για τις περιπτώσεις των δικαιωμάτων χρήσης 
που χορηγούνται χωρίς περιορισμό του αριθμού τους, η 
ΕΕΤΤ δύναται, οποτεδήποτε μετά την ημερομηνία χορή¬ 
γησης, να ζητήσει από τους κατόχους τους λεπτομέρειες 
σχετικά με την αξιοποίηση και την πραγματική χρήση του 
φάσματος προκειμένου να εξετάσει το ενδεχόμενο αποθε¬ 
ματοποίησης φάσματος από αυτούς. 

5. Η επιβεβαίωση της ορθής αξιοποίησης και της πραγμα¬ 
τικής χρήσης του φάσματος γίνεται με τρόπο αντικειμενικό 
και σύμφωνα με τους όρους των χορηγηθέντων δικαιωμάτων. 
Σε περίπτωση που διαπιστωθεί αποθεματοποίηση φάσμα¬ 
τος ραδιοσυχνοτήτων από τους κατόχους των αντίστοιχων 
δικαιωμάτων η ΕΕΤΤ δύναται κατόπιν αιτιολογημένης από¬ 
φασής της να επιβάλλει τις προβλεπόμενες στο άρθρο 77 
του Ν.4070/2012 κυρώσεις. 

Άρθρο 5 

Ουδετερότητα ως προς τη χρησιμοποιούμενη 
Τεχνολογία και την παρεχόμενη Υπηρεσία 

1. Ολοι οι τύποι τεχνολογίας που δύνανται να χρησιμοποι¬ 
ηθούν για υπηρεσίες ηλεκτρονικών επικοινωνιών επιτρέπεται 
να χρησιμοποιηθούν στις ζώνες ραδιοσυχνοτήτων που είναι 
διαθέσιμες για αυτού του είδους υπηρεσίες, εκτός αν ρητώς 
απαγορεύεται με απόφαση του Υπουργού. 

2. Κατόπιν εισήγησης της ΕΕΤΤ και με απόφαση του Υπουρ¬ 
γού, σύμφωνα με την παρ. 8 του άρθρου 20 του Ν.4070/2012, 
μπορούν να προβλέπονται περιορισμοί, με βάση τις αρχές 
της αναλογικότητας και της αμεροληψίας, αναφορικά με 
τη ραδιοδικτυακή ή ασύρματη τεχνολογία πρόσβασης που 
χρησιμοποιείται για υπηρεσίες ηλεκτρονικών επικοινωνιών, 
εφόσον αυτό απαιτείται: 

(α) Για την αποφυγή επιβλαβών παρεμβολών, 

(β) Γ ια την προστασία της δημόσιας υγείας από ηλεκτρο- 
μαγνητικά πεδία, 

(γ) Γ ια την εξασφάλιση της τεχνικής ποιότητας της υπη¬ 
ρεσίας, 

(δ) Γ ια την εξασφάλιση της μεγιστοποίησης του μερισμού 
ραδιοσυχνοτήτων, 

(ε) Για τη διαφύλαξη αποτελεσματικής χρήσης του φά¬ 
σματος, ή 

(στ) Γ ια την εκπλήρωση στόχου γενικού συμφέροντος σύμ¬ 
φωνα με τις παραγράφους 3 και 4 του παρόντος άρθρου. 

3. Όλοι οι τύποι υπηρεσιών ηλεκτρονικών επικοινωνιών 
επιτρέπεται να παρασχεθούν στις ζώνες ραδιοσυχνοτήτων 
που δηλώνονται διαθέσιμες για υπηρεσίες ηλεκτρονικών 
επικοινωνιών σύμφωνα με τον ΕΚΚΖΣ, εκτός αν ρητώς απα¬ 
γορεύεται με απόφαση του Υπουργού. 

4. Κατόπιν εισήγησης της ΕΕΤΤ και με απόφαση του 
Υπουργού, σύμφωνα με την παρ. 9 του άρθρου 20 του 
Ν.4070/2012, δύναται: 

(α) Να προβλέπονται περιορισμοί, με βάση τις αρχές της 
αναλογικότητας και της αμεροληψίας, σε ότι αφορά στους 
παρεχόμενους τύπους υπηρεσιών ηλεκτρονικών επικοινω¬ 
νιών, προς εκπλήρωση, όπου απαιτείται, προβλέψεων των 
κανονισμών ραδιοεπικοινωνιών της Διεθνούς Ένωσης Τηλε¬ 
πικοινωνιών (ΙΤΙΙ), 

(β) Να λαμβάνονται μέτρα που να απαιτούν την παροχή 
συγκεκριμένης υπηρεσίας ηλεκτρονικών επικοινωνιών σε 
ειδική ζώνη διαθέσιμη για υπηρεσίες ηλεκτρονικών επικοι¬ 
νωνιών. Τα εν λόγω μέτρα πρέπει να αιτιολογούνται για την 
εκπλήρωση στόχου γενικού συμφέροντος όπως ενδεικτικά: 

(βα) Η ασφάλεια της ζωής, 

(ββ) Η προαγωγή της κοινωνικής, περιφερειακής ή εδα¬ 
φικής συνοχής, 


(βγ) Η αποφυγή της αναποτελεσματικής χρήσης των ρα¬ 
διοσυχνοτήτων, 

(βδ) Η προαγωγή της πολιτιστικής και γλωσσικής ποικι- 
λομορφίας και της πολυφωνίας των μέσων επικοινωνίας, 
π.χ. με την παροχή υπηρεσιών ραδιοτηλεοπτικών εκπομπών, 

(γ) Να λαμβάνονται μέτρα που απαγορεύουν την παροχή 
κάθε άλλης υπηρεσίας ηλεκτρονικών επικοινωνιών σε συγκε¬ 
κριμένη ζώνη μόνον όταν αυτά αιτιολογούνται επαρκώς από 
την ανάγκη προστασίας υπηρεσιών για την ασφάλεια της ζωής. 
Κατ’ εξαίρεση, με απόφαση του Υπουργού, τα μέτρα αυτά δύ- 
νανται να επεκτείνονται ώστε να εφαρμόζονται σε υπηρεσίες 
για την εκπλήρωση άλλων στόχων δημόσιου συμφέροντος. 

5. Τα μέτρα των παραγράφων 2 και 4 του παρόντος άρ¬ 
θρου επανεξετάζονται τακτικά, τουλάχιστον ανά δύο έτη, 
οπότε δημοσιεύονται και τα σχετικώς συναχθέντα αποτε¬ 
λέσματα. 

6. Γ ια περίοδο πέντε (5) ετών, με αρχή την 25η Μάίου 2011, 
οι κάτοχοι δικαιωμάτων χρήσης ραδιοσυχνοτήτων, τα οποία 
είχαν χορηγηθεί πριν από την ημερομηνία αυτή και εξακο¬ 
λουθούν να ισχύουν για περίοδο πέντε (5) τουλάχιστον ετών 
μετά την ημερομηνία αυτή, μπορούν να υποβάλουν αίτηση 
για την επανεκτίμηση των περιορισμών των δικαιωμάτων 
τους, σύμφωνα με τις παραγράφους 1 και 3 του παρόντος 
άρθρου. Η ΕΕΤΤ δύναται να τροποποιήσει τα εν λόγω δικαι¬ 
ώματα χρήσης ραδιοσυχνοτήτων στη βάση της επανεκτί¬ 
μησης των υφιστάμενων περιορισμών, και πριν εκδώσει την 
απόφασή της, γνωστοποιεί στον κάτοχο των δικαιωμάτων 
την επανεκτίμησή της σχετικά με τους περιορισμούς και 
του παρέχει εύλογο χρονικό διάστημα ώστε να αποσύρει 
την αίτησή του. Εάν ο κάτοχος των δικαιωμάτων αποσύρει 
την αίτησή του, το δικαίωμα παραμένει αμετάβλητο έως τη 
λήξη της ισχύος του ή έως το τέλος της ανωτέρω πενταε¬ 
τούς περιόδου, αναλόγως με το ποια ημερομηνία προηγείται. 

7. Μετά την πενταετή περίοδο, με αρχή την 25η Μαΐου 2011, 
προκειμένου να διασφαλιστεί ότι για τα δικαιώματα χρήσης 
που είχαν χορηγηθεί μέχρι την 25η Μάίου 2011 εφαρμόζονται 
οι αρχές των παραγράφων 1 και 3 του παρόντος άρθρου, η 
ΕΕΤΤ επανεκτιμά όλους τους περιορισμούς των δικαιωμάτων 
χρήσης ραδιοσυχνοτήτων και κάθε άλλη σχετική απόφαση. 

8. Οι προβλέψεις των παραγράφων 6 και 7 του παρόντος 
άρθρου δε συνιστούν χορήγηση νέων δικαιωμάτων χρήσης 
και δεν υπάγονται στις διατάξεις του άρθρου 7 του παρόντος. 

Άρθρο 6 

Χρήση Ραδιοσυχνοτήτων για τις οποίες δεν 
απαιτείται Χορήγηση Ατομικού Δικαιώματος Χρήσης 

1. Με τον Κανονισμό Όρων Χρήσης Ραδιοσυχνοτήτων που 
εκδίδει η ΕΕΤΤ καθορίζονται οι μεμονωμένες ραδιοσυχνό¬ 
τητες ή ζώνες συχνοτήτων για τη χρήση των οποίων δεν 
απαιτείται χορήγηση ατομικού δικαιώματος. Στον ανωτέρω 
κανονισμό καθορίζονται οι περιορισμοί και οι όροι χρήσης 
αυτών των συχνοτήτων. 

2. Δεν απαιτείται κοινοποίηση χρήσης της συχνότητας 
και των τεχνικών χαρακτηριστικών των σταθμών, εκτός αν 
ορίζεται διαφορετικά στον Κανονισμό Όρων Χρήσης Ραδι¬ 
οσυχνοτήτων. 

Άρθρο 7 

Χορήγηση Δικαιωμάτων Χρήσης Ραδιοσυχνοτήτων Χωρίς 
Περιορισμό του Αριθμού τους 

1. Εφόσον δεν προκύπτει ανάγκη να περιορισθεί ο αριθμός 
των δικαιωμάτων χρήσης σε μια ζώνη ραδιοσυχνοτήτων, η 
χορήγηση των δικαιωμάτων στη ζώνη αυτή γίνεται με σειρά 
χρονικής προτεραιότητας και σύμφωνα με τα οριζόμενα στον 
Κανονισμό Όρων Χρήσης Ραδιοσυχνοτήτων και τον ΕΚΚΖΣ. 

2. Η ΕΕΤΤ χορηγεί τα δικαιώματα χρήσης σε συμφωνία με 
τα προβλεπόμενα στον Κανονισμό Όρων Χρήσης Ραδιοσυ¬ 
χνοτήτων και τον ΕΚΚΖΣ. 

3. Δικαίωμα χρήσης σε προσωρινή βάση χορηγείται στις 
περιπτώσεις παροχής δικτύων ή/και υπηρεσιών ηλεκτρονικών 
επικοινωνιών για την υποστήριξη γεγονότων περιορισμένης 
χρονικής διάρκειας, όπως αθλητικών και πολιτιστικών. 

4. Η ΕΕΤΤ δύναται να χορηγεί δικαιώματα χρήσης ραδιο¬ 
συχνοτήτων για μία γεωγραφική περιοχή χωρίς να προσδιο¬ 
ρίζονται σε αυτά οι θέσεις των σταθμών ραδιοεπικοινωνίας. 
Οι ζώνες ραδιοσυχνοτήτων στις οποίες χορηγούνται δικαι¬ 
ώματα χρήσης με γεωγραφικό προσδιορισμό αναφέρονται 
στον Κανονισμό Όρων Χρήσης Ραδιοσυχνοτήτων. Στον ίδιο 
Κανονισμό καθορίζονται το εύρος που δύναται να έχει η 
γεωγραφική περιοχή ισχύος του δικαιώματος χρήσης ρα¬ 
διοσυχνοτήτων, καθώς επίσης διοικητικοί, λειτουργικοί και 
τεχνικοί όροι που δύναται να συνοδεύουν τα δικαιώματα 
αυτά. Ο κάτοχος των δικαιωμάτων υποχρεούται να κοινοποι¬ 
εί στην ΕΕΤΤ ανά εξάμηνο τις θέσεις των εγκατεστημένων 
σταθμών του δικτύου του και τα τεχνικά χαρακτηριστικά 
αυτών, εκτός αν αναφέρεται διαφορετικά στα αντίστοιχα 
δικαιώματα χρήσης ραδιοσυχνοτήτων. 

5. Με την επιφύλαξη των περιπτώσεων όπου απαιτείται 
διεθνής συντονισμός καθώς και του Αρθρου 8 του παρόντος 
Κανονισμού, τα δικαιώματα χρήσης χορηγούνται εντός έξι 
(6) εβδομάδων από την υποβολή πλήρους αίτησης σύμφωνα 
με το παράρτημα του παρόντος. Στην περίπτωση διεθνούς 
συντονισμού, η προθεσμία αρχίζει μετά την ολοκλήρωση 
της διαδικασίας του διεθνούς συντονισμού. 

6. Για τη χορήγηση των δικαιωμάτων χρήσης οι ενδιαφε¬ 
ρόμενοι υποβάλλουν αίτημα σύμφωνα με το υπόδειγμα που 
δημοσιεύεται στην ιστοσελίδα της ΕΕΤΤ. Το εν λόγω αίτημα 
κατατίθεται στην ΕΕΤΤ με τα απαραίτητα δικαιολογητικά 
που περιγράφονται στο παράρτημα του παρόντος. Η ΕΕΤΤ 
εξετάζει αν: 

(α) Η αίτηση είναι πλήρης και περιέχει όλα τα απαιτούμενα 
δικαιολογητικά, σύμφωνα με το παράρτημα του παρόντος. 

(β) Οι ζώνες ραδιοσυχνοτήτων οι οποίες αναφέρονται στην 
αίτηση μπορούν να χρησιμοποιηθούν για την παροχή των 
δηλωμένων από τον αιτούντα υπηρεσιών ραδιοεπικοινωνίας, 
σύμφωνα με τον ΕΚΚΖΣ και η χρήση τους θα είναι σύμφωνη 
με τα οριζόμενα στο Κανονισμό Όρων Χρήσης Ραδιοσυχνο¬ 
τήτων της ΕΕΤΤ. Αν για τις ζώνες αυτές δεν υπάρχει πρό¬ 
βλεψη από αποφάσεις της ΕΕΤΤ ή τον ΕΚΚΖΣ, εφαρμόζονται 
οι διεθνείς αποφάσεις ή συστάσεις. 

(γ) Ο αϊτών τηρεί όλες τις υποχρεώσεις του σχετικά με την 
καταβολή τελών του φάσματος ραδιοσυχνοτήτων, εφόσον 
χρησιμοποιεί ήδη ραδιοσυχνότητες. 

(δ) Ο αϊτών με τη συγκεκριμένη αίτησή του, δεν υπερβαί¬ 
νει τα όρια που καθορίζονται στην παρ. 12 του παρόντος 
άρθρου. 

Στην περίπτωση που δεν πληρείται κάποια από τις ανωτέ¬ 
ρω προϋποθέσεις, η αίτηση δε διεκπεραιώνεται και επιστρέ- 
φεται στον ενδιαφερόμενο. Τα αντίστοιχα τέλη εκχώρησης 
επιστρέφονται εφόσον δεν υπάρχουν οφειλές τελών χρήσης 
ραδιοσυχνοτήτων. 

7. Σε περίπτωση κατά την οποία η αίτηση πληροί τις προϋ¬ 
ποθέσεις της προηγούμενης παραγράφου, η ΕΕΤΤ προβαίνει 
στην περαιτέρω εξέταση αυτής με βάση και τα οριζόμενα 
στο άρθρο 3 του παρόντος και εκχωρεί το σύνολο ή μέρος 
των αιτούμενων ραδιοσυχνοτήτων. Η αίτηση ή μέρος αυτής 
απορρίπτεται με αιτιολογημένη απόφαση, ιδίως αν συντρέχει 
τουλάχιστον ένας εκ των ακόλουθων λόγων: 

(α) Δεν πληρούνται οι προϋποθέσεις του άρθρου 3, παρ. 
6, του παρόντος. 

(β) Υπάρχουν λάθη ή ελλείψεις στα απαραίτητα τεχνικά 
στοιχεία που πρέπει να υποβληθούν και τα οποία αναφέρο- 
νται στο παράρτημα του παρόντος. 

(γ) Από τον έλεγχο των στοιχείων του φακέλου προκύπτει 
ότι δεν υπάρχει διαθέσιμη ραδιοσυχνότητα που να μπορεί να 
χρησιμοποιηθεί στη συγκεκριμένη γεωγραφική περιοχή από 


το συγκεκριμένο σταθμό ραδιοεπικοινωνιών, χωρίς να προ- 
κληθούν επιζήμιες παρεμβολές σε νομίμως λειτουργούντες 
σταθμούς. Σε αυτή την περίπτωση είναι δυνατή η χορήγηση 
δικαιώματος σε άλλη ζώνη ραδιοσυχνοτήτων εφόσον έχει 
προσδιοριστεί τέτοια στην αίτηση. 

(δ) Με βάση τη θεωρητική ανάλυση, η ισοδύναμη ισοτρο- 
πικά ακτινοβολούμενη ισχύς εκπομπής ή η φασματική πυ¬ 
κνότητα ισχύος είναι μεγαλύτερη από τα μέγιστα επιτρεπτά 
όρια που θέτουν οι προβλεπόμενες ραδιοδιεπαφές ή ο Δι¬ 
εθνής Κανονισμός Ραδιοεπικοινωνιών, για τη συγκεκριμένη 
υπηρεσία. 

(ε) Για τους νομίμως λειτουργούντες ραδιοφωνικούς ή 
τηλεοπτικούς σταθμούς και για αιτήσεις που αφορούν μετα¬ 
φορά σήματος από το σημείο παραγωγής του ραδιοφωνικού/ 
τηλεοπτικού προγράμματος στο σημείο ευρυεκπομπής, η 
αίτησή τους περιλαμβάνει θέση εκ της οποίας δε νομιμοποι¬ 
ούνται να εκπέμπουν σύμφωνα με τα στοιχεία της αρμόδιας 
Αρχής και την κείμενη νομοθεσία εκτός αν αποτελεί ενδιά¬ 
μεσο σταθμό και μόνο μεταξύ του σημείου παραγωγής και 
του σημείου ευρυεκπομπής. 

Σε όλες τις παραπάνω περιπτώσεις η ΕΕΤΤ ειδοποιεί τον 
ενδιαφερόμενο να προβεί σε διορθώσεις, όπου αυτό είναι 
εφικτό, ώστε να διεκπεραιωθεί η αίτησή του. Αν ο αϊτών 
δεν προσκομίσει εντός της προθεσμίας που του έχει τεθεί, 
οποιεσδήποτε επιπλέον πληροφορίες που του έχουν ζητηθεί 
τότε η αίτησή του (ή μέρος αυτής) απορρίπτεται. Σε κάθε 
περίπτωση απόρριψης τα τέλη εκχώρησης δεν επιστρέφο- 
νται στον αιτούντα. 

8. Σε περίπτωση κατά την οποία από την εξέταση του αι¬ 
τήματος προκύπτει ότι πληρούνται οι όροι για τη χορήγηση 
του δικαιώματος, εκδίδεται η ατομική διοικητική πράξη χορή¬ 
γησης του δικαιώματος ραδιοσυχνοτήτων και ενημερώνεται 
το Εθνικό Μητρώο Ραδιοσυχνοτήτων. 

9. Η ΕΕΤΤ δύναται να προσδιορίζει στο δικαίωμα την 
αποκλειστική ή μη αποκλειστική χρήση μεμονωμένων ρα¬ 
διοσυχνοτήτων ή ζωνών ραδιοσυχνοτήτων καθώς και τους 
τεχνικούς όρους χρήσης του δικαιώματος, με τρόπο ώστε 
να εξασφαλίζει την ορθολογική, ασφαλή και αποτελεσμα¬ 
τική χρήση του φάσματος. Γ ια το λόγο αυτό δε δεσμεύεται 
από συγκεκριμένες τιμές των τεχνικών χαρακτηριστικών τα 
οποία τυχόν περιέχονται στην αίτηση χορήγησης του δικαι¬ 
ώματος ενώ δύναται να προσδιορίζει διαφορετικούς όρους 
οι οποίοι, ενδεικτικά, μπορεί να αφορούν την ισχύ εκπομπής, 
την πόλωση των κεραιών ή τις συχνότητες εκπομπής/λήψης 
(εφόσον η αίτηση εκχώρησης αναφέρεται σε συγκεκριμένες 
ραδιοσυχνότητες ή ραδιοδιαύλους). 

10. Ο δικαιούχος μπορεί να ζητήσει εγγράφως την ανά¬ 
κληση του δικαιώματος του, αν κρίνει ότι οι όροι χρήσης 
που προσδιορίζονται σε αυτό δεν τον ικανοποιούν. Εφόσον 
ο δικαιούχος δε ζητήσει εγγράφως την ανάκληση του δικαι¬ 
ώματος εντός δεκαπέντε (15) ημερών από την ημερομηνία 
αποστολής της σχετικής απόφασης σε αυτόν, υποχρεούται 
να καταβάλλει τα τέλη ραδιοσυχνοτήτων που αντιστοιχούν 
στο δικαίωμα, μέχρι την ημερομηνία ανάκλησης του δικαι¬ 
ώματος. 

11. Η εξέταση κάθε αίτησης γίνεται κατά χρονική προτε¬ 
ραιότητα ανά ζώνη ραδιοσυχνοτήτων με βάση τον αριθμό 
πρωτοκόλλου κατάθεσης της αίτησης στην ΕΕΤΤ, εκτός αν 
πρόκειται για αιτήσεις που αφορούν: 

(α) Δικαιώματα χρήσης σε προσωρινή βάση. 

(β) Θέματα δημόσιας τάξης και ασφάλειας, δημόσιας υγεί¬ 
ας ή γενικότερα λόγους δημόσιου συμφέροντος. 

(γ) Περιπτώσεις εκτάκτων αναγκών, με την επιφύλαξη ότι 
η χορήγηση ισχύει μόνο για το χρονικό διάστημα της έκτα¬ 
κτης ανάγκης. 

Σε κάθε μια από τις παραπάνω περιπτώσεις εφαρμόζεται 
η διαδικασία η οποία αναφέρεται στο παρόν άρθρο στην 
περίπτωση όμως αυτή η αίτηση εγκρίνεται, ως έχει ή υπό 

όρους, ή απορρίπτεται, εντός είκοσι (20) ημερών από την 
πλήρη υποβολή της. 

12. Ειδικά για την περίπτωση της σταθερής υπηρεσίας ο 
αριθμός των μονόδρομων ζεύξεων που θα μπορεί να αιτηθεί 
κάθε ενδιαφερόμενος δεν πρέπει να ξεπερνάει τις 48 ανά 
εβδομάδα, συμπεριλαμβανομένων των αιτήσεων για τροπο¬ 
ποίηση υφιστάμενων ζεύξεων. Σε εξαιρετικές περιπτώσεις 
κατόπιν σχετικής απόφασης της ΕΕΤΤ, το ανωτέρω όριο είναι 
δυνατόν να αυξηθεί, κατόπιν αίτησης του ενδιαφερομένου 
έως 100 μονόδρομος ζεύξεις ανά εβδομάδα. Τα ανωτέρω 
όρια δεν ισχύουν για αιτήσεις ανάκλησης. 

13. Η ΕΕΤΤ δύναται να δημοσιεύει στην ιστοσελίδα της 
υποδείγματα αιτήσεων χορήγησης δικαιωμάτων χρήσης 
ραδιοσυχνοτήτων. 

14. Η ΕΕΤΤ, με αποφάσεις της, δύναται να ορίζει τους 
όρους και τη διαδικασία που πρέπει να ακολουθείται για 
την ηλεκτρονική υποβολή των αιτήσεων για τη χορήγηση 
δικαιωμάτων. 

15. Ιδιαίτερα για τη χορήγηση δικαιώματος σε ραδιοφωνικό 
ή τηλεοπτικό σταθμό για τη μεταφορά ραδιοφωνικού ή τηλε¬ 
οπτικού σήματος, απαιτείται ο ραδιοφωνικός ή τηλεοπτικός 
σταθμός να λειτουργεί νομίμως, σύμφωνα με τις διατάξεις 
της κείμενης νομοθεσίας. 

16. Εθελοντικοί σύλλογοι, Μη Κυβερνητικές Οργανώσεις 
(ΜΚΟ) και εν γένει νομικά πρόσωπα μη κερδοσκοπικού χαρα¬ 
κτήρα που είναι κάτοχοι δικαιωμάτων χρήσης ραδιοσυχνο¬ 
τήτων για τη λειτουργία ειδικών ραδιοδικτύων, οφείλουν να 
κάνουν χρήση των ραδιοσυχνοτήτων αποκλειστικά και μόνο 
για το σκοπό που αναγράφεται στο δικαίωμα που τους έχει 
χορηγηθεί. Προς τούτο ο νόμιμος εκπρόσωπός τους κατά 
την υποβολή της αιτήσεως υποχρεούται όπως καταθέσει 
σχετική υπεύθυνη δήλωση. Σε περίπτωση παραβίασης της 
εν λόγω υποχρέωσης η ΕΕΤΤ δύναται να ανακαλέσει το 
χορηγηθέν δικαίωμα. 

17. Ειδικά για τις περιπτώσεις ειδικών ραδιοδικτύων οι 
κάτοχοι οφείλουν να ενημερώνουν εγκαίρως την ΕΕΤΤ για 
τον αριθμό των κινητών και φορητών σταθμών του ραδιο- 
δικτύου τους. 

Άρθρο 8 

Χορήγηση Δικαιωμάτων Χρήσης Ραδιοσυχνοτήτων 
με Περιορισμό του Αριθμού τους 

1. Περιορισμός του αριθμού των δικαιωμάτων είναι δυ¬ 
νατός εάν τούτο είναι απαραίτητο για τη διασφάλιση της 
αποδοτικής χρήσης του φάσματος. Στην περίπτωση αυτή, 
η προθεσμία για τη χορήγηση των δικαιωμάτων μπορεί να 
επιμηκυνθεί στους έξι (6) συνολικά μήνες, από την έναρξη 
της διαδικασίας συγκριτικής ή ανταγωνιστικής επιλογής. 

2. Η ΕΕΤΤ εξετάζει σε τακτά διαστήματα κατά πόσον είναι 
αναγκαίο να επιβληθεί περιορισμός στον αριθμό δικαιωμά¬ 
των χρήσης που θα χορηγηθούν ή αν πρέπει να παραταθεί 
η διάρκεια υφιστάμενων δικαιωμάτων κατ’ άλλον τρόπο απ’ 
ότι σύμφωνα με τους όρους που προσδιορίζονται στα εν 
λόγω δικαιώματα, προκειμένου να διασφαλισθεί η αποδο¬ 
τική χρήση και διαχείριση της τρέχουσας και μελλοντικής 
ζήτησης για ραδιοσυχνότητες. 

3. Στην περίπτωση όπου προκύπτουν ενδείξεις για την 
αναγκαιότητα εφαρμογής περιορισμού του αριθμού των δι¬ 
καιωμάτων χρήσης ραδιοσυχνοτήτων ή πρέπει να παραταθεί 
η διάρκεια υφιστάμενων δικαιωμάτων, που χορηγήθηκαν υπό 
συνθήκες περιορισμού του αριθμού τους, κατ’ άλλον τρόπο 
απ’ ότι σύμφωνα με τους όρους που προσδιορίζονται στα 
εν λόγω δικαιώματα, με σχετική απόφαση του Υπουργού 
και κατόπιν σχετικής εισήγησης της ΕΕΤΤ, διενεργείται από 
την ΕΕΤΤ δημόσια διαβούλευση, σύμφωνα με το άρθρο 23 
του Ν. 4070/2012. 

4. Μετά τη λήξη της διαβούλευσης η ΕΕΤΤ δύναται να 
εισηγείται προς τον Υπουργό τον περιορισμό του αριθμού 


των δικαιωμάτων χρήσης και το είδος της διαγωνιστικής 
διαδικασίας που πρόκειται να εφαρμοστεί ή την παράταση 
της διάρκειας υφιστάμενων δικαιωμάτων, που χορηγήθηκαν 
υπό συνθήκες περιορισμού του αριθμού τους, κατ’ άλλον 
τρόπο απ’ ότι σύμφωνα με τους όρους που προσδιορίζονται 
στα εν λόγω δικαιώματα. 

5. Μετά από τη σχετική απόφαση του Υπουργού, σύμφωνα 
με το άρθρο 23 του Ν. 4070/2012, η ΕΕΤΤ, με απόφασή της, 
δημοσιεύει τα τεύχη προκήρυξης του διαγωνισμού στα οποία 
προσδιορίζει λεπτομερώς τη διαδικασία και τους όρους του 
διαγωνισμού με βάση αντικειμενικά, διαφανή, αμερόληπτα και 
αναλογικά κριτήρια, με στόχο τη διασφάλιση της τήρησης 
των γενικών αρχών του άρθρου 3 και των απαιτήσεων του 
άρθρου 20 του Ν. 4070/2012. Η ΕΕΤΤ με ειδικά αιτιολογημένη 
απόφασή της διατηρεί το δικαίωμα να αποκλείσει από το 
διαγωνισμό συγκεκριμένο ενδιαφερόμενο, για τη διασφάλιση 
της δημόσιας τάξης, της ασφάλειας ή του ανταγωνισμού. 

6. Η ΕΕΤΤ δύναται να επανεξετάζει τον περιορισμό του 
αριθμού των προς χορήγηση δικαιωμάτων χρήσης ραδιο¬ 
συχνοτήτων καθώς και την παράταση της διάρκειας υφι¬ 
στάμενων δικαιωμάτων, που χορηγήθηκαν υπό συνθήκες 
περιορισμού του αριθμού τους, κατ’ άλλον τρόπο απ’ ότι 
σύμφωνα με τους όρους που προσδιορίζονται στα εν λόγω 
δικαιώματα και κατόπιν διενέργειας δημόσιας διαβούλευσης 
να εισηγείται τη μεταβολή του αριθμού στον Υπουργό. Σε 
περίπτωση έγκρισης της εισήγησης της ΕΕΤΤ, ακολουθείται 
η διαδικασία που περιγράφεται στην παρ. 5 του παρόντος 
άρθρου. 

7. Στην περίπτωση που το ατομικό δικαίωμα χρήσης που 
χορηγείται δεν προσδιορίζει τη θέση κάθε σταθμού ραδιο¬ 
επικοινωνίας του δικτύου, ο κάτοχος του δικαιώματος υπο- 
χρεούται να κοινοποιεί στην ΕΕΤΤ ανά εξάμηνο τις θέσεις 
των εγκατεστημένων σταθμών του δικτύου του και τα τε¬ 
χνικά χαρακτηριστικά αυτών, εκτός αν ορίζεται διαφορετικά 
στους όρους του δικαιώματος. 

Άρθρο 9 

Όροι που Δύναται να Συνοδεύουν 
το Δικαίωμα Χρήσης 

1. Η χρήση των ραδιοσυχνοτήτων για τις οποίες έχει χο¬ 
ρηγηθεί δικαίωμα, πρέπει να γίνεται κατά τρόπο που να 
εξασφαλίζεται ότι δεν επέρχεται οποιαδήποτε επιζήμια 
παρεμβολή σε άλλη ραδιοσυχνότητα που χρησιμοποιείται 
σε πρωτεύουσα ή ισότιμη βάση και να είναι απολύτως σύμ¬ 
φωνη με τους όρους οι οποίοι αναφέρονται στο εν λόγω 
δικαίωμα και τον Κανονισμό Όρων Χρήσης Ραδιοσυχνοτήτων 
της ΕΕΤΤ. 

2. Η ΕΕΤΤ δύναται να επιβάλει όρους που συνοδεύουν τα 
δικαιώματα χρήσης, οι οποίοι είναι υποχρεωτικοί για τους 
χρήστες των ραδιοσυχνοτήτων. Οι όροι αυτοί είναι ιδίως 
οι εξής: 

(α) Καθορισμός της υπηρεσίας ή του τύπου του δικτύου ή 
της τεχνολογίας για τα οποία χορηγήθηκαν τα δικαιώματα 
χρήσης της συχνότητας, συμπεριλαμβανομένης, ανάλογα 
με την περίπτωση της αποκλειστικής χρήσης μιας ραδιο¬ 
συχνότητας. 

(β) Πραγματική και αποδοτική χρήση των ραδιοσυχνοτή¬ 
των, συμπεριλαμβανομένων, ανάλογα με την περίπτωση, 
απαιτήσεων ραδιοκάλυψης και ποιότητας σύμφωνα με τις 
σχετικές αποφάσεις της ΕΕΤΤ. 

(γ) Τεχνικοί και λειτουργικοί όροι που είναι αναγκαίοι για 
την αποφυγή επιβλαβών παρεμβολών και για τον περιορι¬ 
σμό της έκθεσης του κοινού, εν γένει, σε ηλεκτρομαγνητικά 
πεδία, όταν οι όροι αυτοί διαφέρουν από τους όρους που 
περιέχονται στη γενική άδεια. 

(δ) Μέγιστη διάρκεια, σύμφωνα με το άρθρο 21 του νόμου 
Ν. 4070/2012, με την επιφύλαξη των τυχόν τροποποιήσεων 
του ΕΚΚΖΣ. 



3090 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ε) Συμβατική μεταβίβαση δικαιωμάτων και όροι για την εν 
λόγω μεταβίβαση, σύμφωνα με το Ν.4070/2012. 

(στ) Τέλη χρήσης σύμφωνα με το άρθρο 75 του Ν.4070/2012. 

(ζ) Ενδεχόμενες υποχρεώσεις που έχει αναλάβει η επι¬ 
χείρηση, η οποία αποκτά το δικαίωμα χρήσης κατά τη δι¬ 
αδικασία ανταγωνιστικής ή συγκριτικής επιλογής κατά τη 
διαδικασία του άρθρου 8 του παρόντος. 

(η) Υποχρεώσεις δυνάμει σχετικών διεθνών συμφωνιών 
που αφορούν τη χρήση ραδιοσυχνοτήτων. 

3. Ο δικαιούχος υποχρεούται να καταβάλλει τέλη για τα 
δικαιώματα που του έχουν χορηγηθεί κατόπιν έγγραφης 
ειδοποίησης της ΕΕΤΤ. Τα τέλη καθορίζονται με σχετική 
κανονιστική απόφαση της ΕΕΤΤ. 

4. Ο εξοπλισμός που χρησιμοποιεί ο δικαιούχος θα πρέπει 
να είναι σύμφωνος με τους όρους άσκησης του δικαιώματος 
και το Π.Δ. 44/2002. 

Άρθρο 10 

Ειδικά Ραδιοδίκτυα για ΕΔΧ Αυτοκίνητα (ΤΑΞΙ) 

1. Για τα ειδικά ραδιοδίκτυα των ΕΔΧ αυτοκινήτων (ΤΑΞΙ) 
ενώσεων προσώπων/εταιρειών, εφαρμόζονται οι διατάξεις 
του άρθρου 27 του Ν. 4070/2012 και υπόκεινται αποκλειστικά 
και μόνο στους όρους και τους περιορισμούς που αναφέρο- 
νται στον παρόντα Κανονισμό, καθώς και στον Κανονισμό 
Γενικών Αδειών. 

2. Τα δίκτυα αυτά εγκαθίστανται, λειτουργούν και τελούν 
υπό τη διαχείριση της ένωσης προσώπων/εταιρείας που 
λαμβάνει το δικαίωμα χρήσης ραδιοσυχνοτήτων και χρησι¬ 
μοποιούνται από τα μέλη της. Οι όροι και περιορισμοί της 
γενικής άδειας του ειδικού ραδιοδικτύου, καθώς και του 
σχετικού δικαιώματος χρήσης ραδιοσυχνοτήτων, δεσμεύ¬ 
ουν την ένωση προσώπων/εταιρεία και τα μέλη της και δεν 
επιβάλλονται από την ΕΕΤΤ επιπλέον περιορισμοί. 

3. Οι ως άνω ενώσεις προσώπων/εταιρείες υποχρεούται 
να ενημερώνουν την ΕΕΤΤ άμεσα, για οποιαδήποτε αλλα¬ 
γή επέρχεται στα πρόσωπα που κάνουν χρήση του ειδικού 
ραδιοδικτύου τους. 

4. Άλλα θέματα που άπτονται της εσωτερικής λειτουργίας 
των ειδικών ραδιοδικτύων, συμπεριλαμβανομένης της χρή¬ 
σης του ραδιοδικτύου από τα μέλη των ενώσεων/εταιρειών, 
δεν εμπίπτουν στις αρμοδιότητες της ΕΕΤΤ σύμφωνα με το 
άρθρο 12 του Ν.4070/2012. 

Άρθρο 11 

Διεθνής Συντονισμός 

1. Οποιαδήποτε χορήγηση νέου δικαιώματος ή τροποποί¬ 
ηση υφιστάμενου δικαιώματος γίνεται κατά τρόπο ώστε να 
αποφεύγεται η πρόκληση επιζήμιας παρεμβολής σε υπηρε¬ 
σίες που προσφέρονται από σταθμούς άλλης χώρας που 
χρησιμοποιούν συχνότητες εκχωρηθείσες σύμφωνα με τον 
Πίνακα Κατανομής Συχνοτήτων και τις άλλες διατάξεις του 
Κανονισμού Ραδιοεπικοινωνιών, τα χαρακτηριστικά των οποί¬ 
ων εκχωρήσεων έχουν καταγραφεί στο Διεθνές Μητρώο 
Συχνοτήτων. 

2. Σε κάθε περίπτωση, απαιτείται διεθνής συντονισμός 
όταν υπάρχει σοβαρή πιθανότητα πρόκλησης επιζήμιας πα¬ 
ρεμβολής σε υπηρεσίες ραδιοεπικοινωνίας που παρέχονται 
από νομίμως λειτουργούντες σταθμούς άλλης χώρας. 

3. Στην περίπτωση ανάγκης διεθνούς συντονισμού εφαρμό¬ 
ζονται οι σχετικές διατάξεις του Κανονισμού Ραδιοεπικοινω¬ 
νιών όπως εκάστοτε ισχύουν. Το αίτημα για το οποίο απαι¬ 
τείται διεθνής συντονισμός αποστέλλεται στο Υπουργείο. 

Άρθρο 12 

Διάρκεια και Ανανέωση Δικαιώματος 

1. Με την επιφύλαξη των όρων χρήσης ραδιοσυχνοτήτων 
που αναφέρονται στο δικαίωμα και εξαιρουμένων των πε¬ 
ριπτώσεων δικαιωμάτων που χορηγούνται υπό συνθήκες 


περιορισμού του αριθμού τους, η διάρκεια του δικαιώμα¬ 
τος δεν υπερβαίνει τα δέκα (10) έτη. Στην περίπτωση των 
δικαιωμάτων μέγιστης διάρκειας, η ισχύς του δικαιώματος 
λήγει την 31η Δεκεμβρίου του ένατου (9ου) κατά σειρά έτους 
που ακολουθεί το έτος χορήγησης του δικαιώματος. Με 
την επιφύλαξη της τροποποίησης των όρων χρήσης των 
ραδιοσυχνοτήτων που περιλαμβάνονται στο δικαίωμα και 
εφόσον πληρούνται αθροιστικά οι ακόλουθες προϋποθέσεις: 

(α) έχουν τηρηθεί οι όροι χρήσης των συχνοτήτων που 
περιλαμβάνονται στο δικαίωμα, 

(β) δεν υπάρχουν οφειλές προς την ΕΕΤΤ για χρήση ή 
εκχώρηση ραδιοσυχνοτήτων, και 

(γ) δεν έχει γίνει αναστολή ή ανάκληση του δικαιώματος 
χρήσης, 

το δικαίωμα χρήσης ανανεώνεται χωρίς την υποχρέωση 
καταβολής διοικητικών τελών από την ΕΕΤΤ για την ως άνω 
μέγιστη διάρκεια εκτός αν ο δικαιούχος αιτηθεί εγκαίρως 
και τουλάχιστον εξήντα (60) ημέρες πριν την λήξη του, τη 
μη ανανέωσή του. 

2. Η ΕΕΤΤ διατηρεί το δικαίωμα να ορίσει μικρότερη διάρ¬ 
κεια δικαιώματος είτε κατά την αρχική χορήγηση είτε κατά 
την ανανέωση για λόγους που αφορούν την τήρηση των 
γενικών αρχών του άρθρου 3 του Ν.4070/2012 και της παρα¬ 
γράφου 5 του άρθρου 3 του παρόντος. Σε περίπτωση που 
η διάρκεια του δικαιώματος είναι μικρότερη της μεγίστης, 
το δικαίωμα δεν ανανεώνεται αυτοδικαίως από την ΕΕΤΤ 
αλλά μόνο κατόπιν σχετικής αίτησης του ενδιαφερομένου 
και ισχύει μέχρι την ημερομηνία λήξης που αναφέρεται στο 
δικαίωμα. 

3. Η ΕΕΤΤ δύναται να μην ανανεώσει το δικαίωμα, αν συ¬ 
ντρέχει κάποιος από τους λόγους απόρριψης της αίτησης, 
οι οποίοι αναφέρονται στο άρθρο 7 του παρόντος, ή να το 
παρατείνει με μικρότερη διάρκεια από την αρχική εκχώρηση 
ή ανανέωση. Σε περίπτωση που η παράταση αυτή πρέπει να 
γίνει με τρόπο διαφορετικό απ’ ότι προβλέπεται στους όρους 
του εν λόγω δικαιώματος τότε εφαρμόζεται η διαδικασία που 
περιγράφεται στην παρ. 15 του άρθρου 21 του Ν. 4070/2012. 

4. Η διάρκεια δικαιώματος χρήσης που χορηγείται σε προ¬ 
σωρινή βάση δεν υπερβαίνει τους δύο (2) μήνες και μπορεί 
να ανανεώνεται άπαξ έως δύο (2) μήνες επιπλέον. 

5. Για τις περιπτώσεις δικαιωμάτων χρήσης που χορηγού¬ 
νται υπό καθεστώς περιορισμού του αριθμού τους, ισχύ¬ 
ει η διάρκεια που αναφέρεται στο δικαίωμα χρήσης που 
χορηγείται στους δικαιούχους στα πλαίσια της εκάστοτε 
συγκριτικής ή διαγωνιστικής διαδικασίας. Ανανέωση του 
δικαιώματος αυτού δύναται να γίνει μετά από αίτηση του 
δικαιούχου η οποία υποβάλλεται τουλάχιστον δεκαοκτώ (18) 
μήνες πριν από τη λήξη του δικαιώματος. Πριν από τη λήψη 
απόφασης ακολουθείται η διαδικασία των παραγράφων 2 
και 3 του άρθρου 23 του Ν. 4070/2012. Σε περίπτωση λήψης 
απόφασης ανανέωσης του δικαιώματος η ΕΕΤΤ προσδιορίζει 
την διάρκεια και το αναλογούν τίμημα ενώ δύναται να προβεί 
και σε τροποποίηση των όρων του δικαιώματος σύμφωνα με 
τον παρόντα Κανονισμό και τις γενικές αρχές του άρθρου 
3 του Ν. 4070/2012. 

Άρθρο 13 

Τροποποίηση Όρων Δικαιώματος 

1. Όταν στην πράξη χορήγησης του δικαιώματος προσδι¬ 
ορίζεται η ακριβής θέση και τα τεχνικά χαρακτηριστικά των 
σταθμών ραδιοεπικοινωνιών, ο δικαιούχος μπορεί να ζητήσει 
την τροποποίηση του δικαιώματος, εφόσον αυτή δεν αφορά 
αλλαγή θέσης (εκτός αν το αίτημα τροποποίησης αφορά 
εύλογες αλλαγές στον προσδιορισμό της θέσης που οφείλο¬ 
νται σε διαφορές ανάμεσα στις δηλωθείσες συντεταγμένες 
και την ταχυδρομική διεύθυνση θέσης του σταθμού). Η τρο¬ 
ποποίηση γίνεται με απόφαση της ΕΕΤΤ ύστερα από αίτηση 
του δικαιούχου, η οποία υποβάλλεται τουλάχιστον σαράντα 

πέντε (45) ημέρες πριν τη σχεδιαζόμενη υλοποίηση της τρο¬ 
ποποίησης. Η απόφαση εκδίδεται εντός έξι (6) εβδομάδων 
από την υποβολή της αίτησης. Η τροποποίηση δεν μπορεί 
να παρατείνει τη διάρκεια ισχύος του αρχικού δικαιώματος. 

2. Για την εξέταση της αίτησης τροποποίησης πρέπει να 
πληρούνται οι προϋποθέσεις που ισχύουν για τη χορήγηση 
νέου δικαιώματος. 

3. Η ΕΕΤΤ δύναται με αιτιολογημένη απόφασή της και κατό¬ 
πιν ακρόασης του δικαιούχου, να τροποποιεί τους όρους της 
παραγράφου 2 του άρθρου 9 που συνοδεύουν το δικαίωμα 
που έχει χορηγήσει, υπό την προϋπόθεση ότι η τροποποίηση: 

(α) είναι αντικειμενικά αιτιολογημένη σε σχέση με τη χρή¬ 
ση της συγκεκριμένης ραδιοσυχνότητας, ιδίως για λόγους 
εναρμόνισης σε Ευρωπαϊκό ή διεθνές επίπεδο, αποδοτικής 
χρήσης του φάσματος, και για λόγους δημόσιας υγείας, 
τάξης και ασφάλειας, 

(β) δεν εισάγει υπέρμετρες διακρίσεις σε βάρος συγκεκρι¬ 
μένων προσώπων ή συγκεκριμένης κατηγορίας προσώπων, 
είτε αναφορικά με το χρόνο και τρόπο πληρωμής των τελών 
χρήσης είτε με άλλο τρόπο, 

(γ) είναι αναλογική με τους στόχους της τροποποίησης ή 
του όρου χρήσης, 

(δ) είναι διαφανής, τόσο από την άποψη των χρηστών που 
αναφέρεται όσο και του σκοπού που επιδιώκει, και 

(ε) είναι σύμφωνη με τις παραγράφους 2 και 3, του άρθρου 
26, του Ν. 4070/2012. 

4. Η ΕΕΤΤ δύναται με αιτιολογημένη απόφασή της και κα¬ 
τόπιν δημόσιας διαβούλευσης, να επιβάλλει την τροποποίηση 
των όρων που σχετίζονται με τη χρήση ζωνών συχνοτήτων 
ή μεμονωμένων ραδιοσυχνοτήτων και περιλαμβάνονται στον 
Κανονισμό Όρων Χρήσης Ραδιοσυχνοτήτων για λόγους που 
σχετίζονται με την αποτελεσματική διαχείριση και διαθεσι¬ 
μότητα του φάσματος. 

Άρθρο 14 

Αναστολή Δικαιώματος 

1. Αναστολή του δικαιώματος μπορεί να επιβληθεί σε πε¬ 
ρίπτωση που ανασταλεί η Γ ενική Άδεια, ενόψει της οποίας 
χορηγήθηκε το εν λόγω δικαίωμα, ή ο δικαιούχος προβεί 
σε σοβαρές ή/και επανειλημμένες παραβάσεις, σύμφωνα 
με τα οριζόμενα στο άρθρο 77 του Ν. 4070/2012. Σοβαρές 
παραβάσεις θεωρούνται ιδίως οι εξής: 

(α) Η περίπτωση της επαναλαμβανόμενης επιζήμιας παρεμ¬ 
βολής άλλων νομίμως λειτουργούντων σταθμών, σύμφωνα 
με τους όρους της χορήγησης. 

(β) Η περίπτωση χρησιμοποίησης των σταθμών κατά τρόπο 
που δεν είναι σύμφωνος με το δηλωθέντα προορισμό τους 
ή χρήσης εξοπλισμού που δεν πληροί τα τεχνικά χαρακτη¬ 
ριστικά στα οποία βασίστηκε το δικαίωμα. 

(γ) Όταν ο δικαιούχος χρησιμοποιεί την εκχωρημένη συ¬ 
χνότητα κατά τρόπο ο οποίος δεν συνάδει με την αίτησή του 
με βάση την οποία χορηγήθηκε το δικαίωμα ή/και παραβιάζει 
τους όρους του δικαιώματος. 

(δ) Όταν από τις αρμόδιες αρχές, διαπιστώνεται η πρό¬ 
κληση επιβλαβών παρενοχλήσεων σε άλλα συστήματα ρα¬ 
διοεπικοινωνίας λόγω μη τήρησης των όρων και τεχνικών 
στοιχείων της χορήγησης ή λόγω βλάβης/δυσλειτουργίας 
του εξοπλισμού που καλύπτεται από αυτήν, ο δικαιούχος 
υποχρεώνεται να διακόψει τη λειτουργία των υπαίτιων συ¬ 
στημάτων του αμέσως. 

2. Αναστολή του δικαιώματος γίνεται επίσης για λόγους 
δημοσίου συμφέροντος. 

3. Αναστολή του δικαιώματος γίνεται σύμφωνα με τη δι¬ 
αδικασία του άρθρου 77 του Ν. 4070/2012. Σε εξαιρετικές 
περιπτώσεις που οι επιζήμιες παρεμβολές θέτουν σε κίνδυνο 
τη δημόσια τάξη και ασφάλεια, είναι δυνατόν να ληφθούν 
άμεσα μέτρα προκειμένου να διακοπεί η χρήση των συστη¬ 
μάτων που προκαλούν τις εν λόγω παρεμβολές. 


Άρθρο 15 

Ανάκληση Δικαιώματος 

1. Το δικαίωμα μπορεί να ανακληθεί, να καταργηθεί ή να 
μην ανανεωθεί, εφόσον ανακληθεί η Γ ενική Άδεια ή έπειτα 
από ειδικά αιτιολογημένη απόφαση της ΕΕΤΤ, ιδίως στις 
εξής περιπτώσεις: 

(α) Όταν, ο δικαιούχος καθυστερεί να εκπληρώσει τις λη¬ 
ξιπρόθεσμες οφειλές του προς την ΕΕΤΤ, σε σχέση με τις 
ραδιοσυχνότητες που περιλαμβάνει το δικαίωμα. 

(β) Όταν οι ραδιοσυχνότητες τις οποίες περιλαμβάνει το 
δικαίωμα έχουν εκχωρηθεί σε δευτερεύουσα βάση στη συ¬ 
γκεκριμένη ζώνη και προκαλούν επιζήμιες παρεμβολές σε 
ραδιοσυχνότητα/ες που έχουν εκχωρηθεί σε πρωτεύουσα 
βάση, σύμφωνα με τον ΕΚΚΖΣ. 

(γ) Αν παρά την επιβολή αναστολής, ο δικαιούχος συνεχίζει 
τη χρήση των ραδιοσυχνοτήτων του δικαιώματος. 

(δ) Αν σύμφωνα με την παρ. 9 του άρθρου 7 του παρόντος, 
η ΕΕΤΤ έχει προβεί σε χορήγηση δικαιώματος, με διαφορετι¬ 
κά τεχνικά χαρακτηριστικά από αυτά που περιέχονται στην 
αίτηση εκχώρησης και παρά ταύτα ο δικαιούχος κάνει χρήση 
των ραδιοσυχνοτήτων κατά τρόπο ο οποίος αντίκειται στη 
παραπάνω απόφαση. 

2. Εάν μετά τη χορήγηση του δικαιώματος και αφού ο 
σταθμός ραδιοεπικοινωνιών τεθεί σε λειτουργία αποδειχτεί 
ότι το νεοεγκατασταθέν σύστημα δέχεται ή προκαλεί επι¬ 
ζήμιες παρεμβολές σε νομίμως λειτουργούντα συστήματα, 
οι οποίες δεν ήταν δυνατό να προβλεφθούν από την εξέ¬ 
ταση των στοιχείων του φακέλου, το δικαίωμα ανακαλείται 
και η ΕΕΤΤ προβαίνει σε χορήγηση νέου δικαιώματος κατά 
απόλυτη χρονική προτεραιότητα, χωρίς να απαιτείται νέα 
αίτηση από τον ενδιαφερόμενο. 

3. Το δικαίωμα ανακαλείται μετά από έγγραφη αίτηση του 
δικαιούχου στην οποία αναφέρει ότι δεν επιθυμεί πλέον να 
χρησιμοποιήσει τις ραδιοσυχνότητες που περιλαμβάνονται 
σε αυτό. Η ισχύς της ανάκλησης άρχεται από την ημερομηνία 
υποβολής στην ΕΕΤΤ της σχετικής αίτησης. 

4. Οι διατάξεις και οι γενικές αρχές που αφορούν την ανά¬ 
κληση των διοικητικών πράξεων, εφαρμόζονται επικουρικώς 
προς τις διατάξεις του παρόντος κανονισμού. 

Άρθρο 16 

Παροχή Πληροφοριών 

1. Η ΕΕΤΤ μπορεί να ζητήσει από οποιοδήποτε πρόσωπο 
που χρησιμοποιεί ραδιοσυχνότητες να της παράσχει όλες τις 
πληροφορίες που αυτή θεωρεί απαραίτητες για να εκπληρώ¬ 
σει τις λειτουργίες της. Η παροχή αυτών των πληροφοριών 
γίνεται σύμφωνα με το άρθρο 38 του Ν. 4070/2012. 

2. Ιδίως, οι πάροχοι δικτύων και υπηρεσιών ηλεκτρονικών 
επικοινωνιών που χρησιμοποιούν ραδιοσυχνότητες, οφεί¬ 
λουν να παρέχουν κατόπιν αιτήματος της ΕΕΤΤ κάθε είδους 
πληροφορία σχετική με τη θέση, τα τεχνικά χαρακτηριστι¬ 
κά και τη διασύνδεση των σταθμών ραδιοεπικοινωνίας του 
δικτύου τους. 

Άρθρο 17 

Κυρώσεις 

Σε περίπτωση παράβασης διάταξης του παρόντος, η ΕΕΤΤ 
επιβάλλει τις κυρώσεις που προβλέπονται στο άρθρο 77 
του Ν. 4070/2012. 

Άρθρο 18 

Τέλη Ραδιοσυχνοτήτων 

1. Σε όλες τις περιπτώσεις χορήγησης ατομικού δικαιώμα¬ 
τος χρήσης σύμφωνα με τον παρόντα Κανονισμό καταβάλ¬ 
λονται τέλη χρήσης ραδιοσυχνοτήτων και διοικητικά τέλη 
για τη διαχείριση και έλεγχο των αιτήσεων των παροχών. 
Ο υπολογισμός των τελών αυτών γίνεται σύμφωνα με τον 
Κανονισμό Καθορισμού των Τελών Χρήσης του Φάσματος 

και των Τελών Εκχώρησης Ραδιοσυχνοτήτων της ΕΕΤΤ, όπως 
εκάστοτε ισχύει. Ως διοικητικά τέλη, νοούνται τα αναφερό- 
μενα στον ως άνω Κανονισμό της ΕΕΤΤ ως τέλη εκχώρησης. 

2. Για την επεξεργασία των αιτημάτων καταβάλλεται δι¬ 
οικητικό τέλος ύψους €115,00 ανά ραδιοδίαυλο ανά θέση, 
εκτός αν αλλιώς ορίζεται στον Κανονισμό Καθορισμού των 
Τελών Χρήσης του Φάσματος και των Τελών Εκχώρησης 
Ραδιοσυχνοτήτων της ΕΕΤΤ. 

Άρθρο 19 

Τελικές και Μεταβατικές Διατάξεις 

1. Γ ια τα δικαιώματα που χορηγήθηκαν πριν από την έναρξη 
ισχύος του παρόντος και εξακολουθούν να ισχύουν εφαρ¬ 
μόζονται οι παρούσες διατάξεις. 

2. Αιτήσεις που έχουν κατατεθεί πριν από τη δημοσίευση 
του παρόντος και δεν έχουν διεκπεραιωθεί, εξετάζονται με 
βάση τις διατάξεις του παρόντος. 

Άρθρο 20 

Καταργούμενες Διατάξεις 

Από την έναρξη ισχύος του παρόντος Κανονισμού καταρ- 
γείται κάθε γενική ή ειδική διάταξη απόφασης της ΕΕΤΤ, που 
αντίκειται στις διατάξεις του παρόντος ή κατά το μέρος που 
ρυθμίζει κατά διάφορο τρόπο θέματα που ρυθμίζονται με 
τον παρόντα Κανονισμό. 


ΠΑΡΑΡΤΗΜΑ 

Απαιτούμενα Δικαιολογητικά 

Α. Γ ια τη χορήγηση δικαιώματος χρήσης ραδιοσυχνοτήτων 
υπό καθεστώς Γ ενικής Άδειας για την παροχή δικτύων ή/και 
υπηρεσιών ηλεκτρονικών επικοινωνιών σε ζώνες ραδιοσυ¬ 
χνοτήτων όπου χορηγούνται δικαιώματα χωρίς περιορισμό 
του αριθμού τους, ο ενδιαφερόμενος υποβάλλει αίτηση στην 
ΕΕΤΤ η οποία περιλαμβάνει: 

1. Τα πλήρη στοιχεία του νομικού ή φυσικού προσώπου, στο 
όνομα του οποίου θα εκδοθεί το δικαίωμα, καθώς Αριθμό 
Μητρώου Γ ενικής Άδειας που έχει λάβει από την ΕΕΤΤ όταν 
τούτο απαιτείται. 

2. Πλήρη στοιχεία του νομίμου εκπροσώπου του αιτούντος 
και στοιχεία του τεχνικού υπευθύνου (εφόσον υπάρχει). 

3. Περιγραφή της υπηρεσίας ραδιοεπικοινωνίας, της σκοπι¬ 
μότητας, του δικτύου και των υπηρεσιών τις οποίες πρόκειται 
να παρέχει ο αιτούμενος. Επιπλέον, στη περίπτωση που στην 
αίτηση δεν προσδιορίζονται οι ακριβείς θέσεις των σταθε¬ 
ρών σταθμών, στην αίτηση θα πρέπει να αναφέρεται πλάνο 
ανάπτυξης του δικτύου προσδιορίζοντας χρονικά ορόσημα 
και αντίστοιχες περιοχές κάλυψης. 

4. Τα πλήρη τεχνικά χαρακτηριστικά εκπομπής και λήψης 
των ραδιοηλεκτρικών συσκευών και των κεραιών που θα 
χρησιμοποιηθούν, συμπεριλαμβανομένων και των απωλειών. 

5. Τη ζώνη ραδιοσυχνοτήτων, εντός της οποίας αιτείται 
την ραδιοσυχνότητα, και τις ζώνες που προτείνονται από το 
αιτούντα, σε περίπτωση ενδεχόμενης αδυναμίας εκχώρησης 
ραδιοσυχνότητας στην αρχικά προτεινόμενη ζώνη. 

6. Στην περίπτωση αίτησης από ραδιοφωνικό ή τηλεοπτικό 
σταθμό, απαιτείται και η άδεια λειτουργίας του σταθμού ή 
ελλείψει αυτής, βεβαίωση νομίμου λειτουργίας του σταθμού 
από την αρμόδια Αρχή. 

7. Όταν πρόκειται για σταθερό ή επίγειο σταθμό τις γεω¬ 
γραφικές συντεταγμένες του εν λόγω σταθμού (με ακρίβεια 
δεύτερου λεπτού), την ισχύ εκπομπής κάθε πομπού, και την 


ακριβή κατεύθυνση των κεραιών ή την ακριβή τροχιά που 
εκτελεί η κεραία (εφόσον πρόκειται για κεραία παρακο¬ 
λούθησης τροχιάς). Επιπλέον, προκειμένου για σταθμό που 
λειτουργεί σε προσωρινή βάση, τις ημερομηνίες έναρξης και 
λήξης λειτουργίας του σταθμού. 

8. Όταν πρόκειται για σταθμό ξηράς, τις γεωγραφικές 
συντεταγμένες του εν λόγω σταθμού (με ακρίβεια δεύτερου 
λεπτού) την ισχύ εκπομπής κάθε πομπού, την επιθυμητή 
γεωγραφική κάλυψη, το μέγιστο αριθμό χρηστών της υπη¬ 
ρεσίας εντός της γεωγραφικής περιοχής κάλυψης για κάθε 
σταθμό ξηράς, την κατεύθυνση της κεραίας εφόσον αυτή 
είναι κατευθυντική, καθώς και τις ημερομηνίες έναρξης και 
λήξης λειτουργίας του σταθμού εφόσον αυτός λειτουργεί 
σε προσωρινή βάση. 

9. Στην περίπτωση ειδικού ραδιοδικτύου που πρόκειται να 
εγκατασταθεί και να λειτουργήσει στους ελεγχόμενους από 
την Υπηρεσία Πολιτικής Αεροπορίας χώρους αερολιμένων, 
απαιτείται η σύμφωνη γνώμη αυτής. 

10. Σε περίπτωση κινητού σταθμού, ή κατά περίπτωση 
επίγειου κινητού σταθμού τη γεωγραφική περιοχή μέσα στην 
οποία ο σταθμός δύναται να κινηθεί, καθώς και τις ημερο¬ 
μηνίες έναρξης και λήξης λειτουργίας, εφόσον ο εν λόγω 
σταθμός λειτουργεί σε προσωρινή βάση. 

11. Απόδειξη πληρωμής των τελών χρήσης του φάσματος 
του προηγούμενου έτους, εφόσον ήδη χρησιμοποιούνται 
ραδιοσυχνότητες. 

12. Απόδειξη πληρωμής των διοικητικών τελών που ανα¬ 
λογούν στην αίτηση. 

13. Εφόσον δεν υπάρχει απαίτηση εγγραφής στο Μητρώο 
Παροχών Δικτύων και Υπηρεσιών Ηλεκτρονικών Επικοινωνιών 
της ΕΕΤΤ, πρόσφατο αντίγραφο αποδεικτικού διεύθυνσης 
(ενδεικτικά λογαριασμός ΔΕΚΟ) στο όνομα τους αιτούντος, 
στον οποίο αναφέρεται η διεύθυνση αλληλογραφίας. 

14. Υπεύθυνη δήλωση του νομίμου εκπροσώπου του αι- 
τούντος, σύμφωνα με την οποία η επιχείρηση που εκπρο¬ 
σωπεί έχει λάβει γνώση των υποχρεώσεών της, κατά την 
ισχύουσα νομοθεσία, προκειμένου να χρησιμοποιήσει, στους 
σταθμούς του ραδιοηλεκτρικού δικτύου, εξοπλισμό ο οποί¬ 
ος συμμορφώνεται προς την Οδηγία 99/5ΕΚ (ΕΕ 191, σΐ 0) 
(ΦΕΚ44/Α/2002). 

15. Γ ια την περίπτωση ειδικών ραδιοδικτύων, υπεύθυνη 
δήλωση του νομίμου εκπροσώπου του αιτούντος, στην οποία 
δηλώνεται ότι θα εξυπηρετούνται αποκλειστικά ίδιες επαγ¬ 
γελματικές ανάγκες. 

Β. Για τη χορήγηση δικαιώματος χρήσης ραδιοσυχνοτήτων 
υπό καθεστώς Γ ενικής Άδειας για την παροχή δικτύων ή/και 
υπηρεσιών ηλεκτρονικών επικοινωνιών σε ζώνες ραδιοσυ¬ 
χνοτήτων όπου χορηγούνται δικαιώματα με περιορισμό του 
αριθμού τους, ο ενδιαφερόμενος υποβάλλει στην ΕΕΤΤ δικαι- 
ολογητικά σύμφωνα με το αντίστοιχο τεύχος προκήρυξης. 

Άρθρο 21 
Έναρξη Ισχύος 

Η ισχύς του παρόντος Κανονισμού αρχίζει από τη δημο¬ 
σίευσή του στην Εφημερίδα της Κυβερνήσεως. 

Ο παρών Κανονισμός να δημοσιευθεί στην Εφημερίδα της 
Κυβερνήσεως. 

Μαρούσι, 20 Δεκεμβρίου 2012 

Ο Πρόεδρος 
ΛΕΩΝΙΔΑΣ I. ΚΑΝΕΛΛΟΣ 

